Gvadalupė (Nuevo Leonas)
Gvadalupė (isp. Guadalupe) – miestas šiaurės rytų Meksikoje, Nuevo Leono valstijoje, prie Santa Katarinos upės, rytinis Monterėjaus priemiestis. Tai antras pagal dydį valstijos miestas. Tai daugiausia „miegamasis“ Monterėjaus priemiestis. Perdirbama žemės ūkio produkcija, prekiaujama apylinkėse auginamais kukurūzais, daržovėmis, galvijininkystės ir avininkystės produkcija. Veikia muziejus. Gvadalupėje yra BBVA Bancomer stadionas, kuriame rungtyniauja „CF Monterrey“ klubas.